Ο **Πανίκος (Παναγιώτης) Λεωνίδου** (Πάχνα Λεμεσού, 15 Ιουνίου 1959) είναι Ελληνοκύπριος πολιτικός. Από το 2016 είναι βουλευτής στην Εκλογική Περιφέρεια Λεμεσού εκλεγμένος με το ΔΗΚΟ.

Βιογραφικά στοιχεία
-------------------

Ο Πανίκος Λεωνίδου γεννήθηκε στην Πάχνα στις 15 Σεπτεμβρίου 1959. Ομιλεί πέρα από την ελληνική και την αγγλική γλώσσα. Σπούδασε δημόσια διοίκηση και πολιτικές επιστήμες στο Εθνικό και Καποδιστριακό Πανεπιστήμιο Αθηνών και νομικά στο ίδιο πανεπιστήμιο. Στη συνέχεια ακολούθησε σπουδές στον ελληνικό πολιτισμό στο Ανοικτό Πανεπιστήμιο Κύπρου. Εργάζεται ως δικηγόρος.

Είναι νυμφευμένος με την Ελένη Παπαϊωάννου και έχει δύο υιούς και μία κόρη.

Πολιτική διαδρομή
-----------------

Στις Δημοτικές εκλογές του 1991 εκλέχθηκε δημοτικός σύμβουλος στον Δήμο Λεμεσού με το ΔΗΚΟ, θέση στην οποία επανεκλέχθηκε στις Δημοτικές εκλογές του 1996. Την περίοδο 1991-2000 ήταν μέλος του διοικητικού συμβουλίου του Συμβουλίου Αποχετεύσεων Λεμεσού-Αμαθούντας (ΣΑΛΑ). Την περίοδο 2003-2011 ήταν μέλος του διοικητικού συμβουλίου της Αρχής Λιμένων Κύπρου. Την περίοδο 2011-2016 ήταν αντιπρόεδρος του διοικητικού συμβουλίου του Τεχνολογικού Πανεπιστημίου Κύπρου.

Είναι μέλος του διοικητικού συμβουλίου της Εταιρείας Θεατρικής Ανάπτυξης Λεμεσού (ΕΘΑΛ) και πρόεδρος του Παγκύπριου Συνδέσμου Δημόσιας Διοίκησης και Πολιτικών Επιστημών. Από τον Φεβρουάριου του 2014 είναι πρόεδρος της Επαρχιακής Επιτροπής ΔΗΚΟ Λεμεσού, μέλος του Εκτελεστικού Γραφείου του ΔΗΚΟ και μέλος της Κεντρικής Επιτροπής του ΔΗΚΟ.

Στις βουλευτικές εκλογές του 2016 εκλέχτηκε βουλευτής στην Εκλογική Περιφέρεια Λεμεσού με το ΔΗΚΟ για την ΙΑ΄ Κοινοβουλευτική Περίοδο.

Ως βουλευτής, είναι μέλος της Κοινοβουλευτικής Επιτροπής Εσωτερικών, της Κοινοβουλευτικής Επιτροπής Νομικών και της Κοινοβουλευτικής Επιτροπής Παιδείας και Πολιτισμού. Από τον Οκτώβριο του 2018 είναι κοινοβουλευτικός εκπρόσωπος του ΔΗΚΟ από τον Οκτώβριο του 2018.

Επανεκλέγηκε στις βουλευτικές εκλογές του 2021 για την ΙΒ΄ Κοινοβουλευτική Περίοδο.

Παραπομπές
----------

1. 1 2 3 4 5 6 7 8 9 10 11 12 13 14 15  «ΛΕΩΝΙΔΟΥ Πανίκος». *www.parliament.cy*. Βουλή των Αντιπροσώπων (Κύπρος). Αρχειοθετήθηκε από το πρωτότυπο στις 5 Ιουλίου 2019. Ανακτήθηκε στις 5 Ιουλίου 2019.
2. ↑  «Εκλογές 22ας Μαΐου 2016». *www.parliament.cy*. Βουλή των Αντιπροσώπων (Κύπρος). Αρχειοθετήθηκε από το πρωτότυπο στις 30 Ιουνίου 2019. Ανακτήθηκε στις 30 Ιουνίου 2019.
3. ↑  «Το who is who των νέων προσώπων της Βουλής». 31 Μαΐου 2021. Αρχειοθετήθηκε από το πρωτότυπο στις 31 Μαΐου 2021. Ανακτήθηκε στις 31 Μαΐου 2021.
4. ↑  «Εκλογές 30ής Μαΐου 2021». *www.parliament.cy*. Βουλή των Αντιπροσώπων. Αρχειοθετήθηκε από το πρωτότυπο στις 4 Ιουλίου 2021. Ανακτήθηκε στις 4 Ιουλίου 2021.

Πηγές
-----

* «ΛΕΩΝΙΔΟΥ Πανίκος». *www.parliament.cy*. Βουλή των Αντιπροσώπων (Κύπρος). Αρχειοθετήθηκε από το πρωτότυπο στις 28 Απριλίου 2021. Ανακτήθηκε στις 28 Απριλίου 2021.
* «ΛΕΩΝΙΔΟΥ Πανίκος». *www.parliament.cy*. Βουλή των Αντιπροσώπων (Κύπρος). Αρχειοθετήθηκε από το πρωτότυπο στις 5 Ιουλίου 2019. Ανακτήθηκε στις 5 Ιουλίου 2019.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Βουλευτές ΔΗΚΟ (ΙΒ΄ Κοινοβουλευτική Περίοδος) |
| --- |
|  |
| Εκλογική Περιφέρεια Αμμοχώστου | 
* Ζαχαρίας Κουλίας
* Χρίστος Σενέκης
 |
|  |
| Εκλογική Περιφέρεια Λάρνακας | 
* Χρίστος Ορφανίδης
 |
|  |
| Εκλογική Περιφέρεια Λεμεσού | 
* Πανίκος Λεωνίδου
* Παύλος Μυλωνάς
 |
|  |
| Εκλογική Περιφέρεια Λευκωσίας | 
* Νικόλας Παπαδόπουλος
* Χριστιάνα Ερωτοκρίτου
* Χρύσης Παντελίδης
 |
|  |
| Εκλογική Περιφέρεια Πάφου | 
Χρύσανθος Σαββίδης |

 |